joelniklaus/EU_Wikipedias huggingface dataset:
Róbert Kartík

Róbert Kartík (* 29. marec 1989) je slovenský športovec, ktorý sa venuje severskej kombinácii.

Ešte nikdy sa nezúčastnil pretekov Svetového pohára. Zatiaľ súťaží len v Kontinentálnom pohári.

Na Majstrovstvách sveta v klasickom lyžovaní 2009 skončil v severskej kombinácii na 52. mieste.

Referencie

Externé odkazy 
 Róbert Kartík na stránke fis-ski.com 

Združenári
Dmitrij Vladimirovič Jarošenko

Dmitrij Vladimirovič Jarošenko,  (* 4. november 1976, Makarov) je súčasný ruský biatlonista.

Výsledky na MS

Majstrovstvá sveta

Externé odkazy 
 Dmitrij Jarošenko na biathlonworld.com

Narodenia v 1976
Ruskí biatlonisti
Majstri sveta v biatlone
Majstrovstvá sveta v severskom lyžovaní 2009 – Preteky na 15 km klasicky mužov s intervalovým štartom

Preteky na 15 kilometrov klasicky mužov s intervalovým štartom na Majstrovstvách sveta v severskom lyžovaní 2009 bola jedna z 6 mužských disciplín na Majstrovstvách sveta v severskom lyžovaní 2009 v Liberci. Súťažilo sa 20. februára 2009. Víťazom sa stal Estónec Andrus Veerpalu.

Výsledky

Referencie
Výsledky 

Majstrovstvá sveta v severskom lyžovaní 2009
Marek Majeský

Mgr. art. Marek Majeský, ArtD. (* 23. august 1972, Bratislava) je slovenský divadelný, filmový a dabingový herec.
                                                                      
Pôsobil v Trnavskom divadle a v Divadle Andreja Bagara v Nitre. Od roku 2007 pôsobí na Novej scéne v Bratislave, ale hosťuje aj v iných divadlách po celom Slovensku.

Vzdelanie 
 19861990: Gymnázium I.Horvátha, Bratislava
 19901994: absolvent  VŠMU  v  Bratislave odbor herectvo
 19941995: diplomová práca: „Povolanie Herec“
 20042007: doktorand na VŠMU, odbor herectvo; školiteľ: prof. E. Vášáryová, dizertačná práca: „Dramatická postava: možnosti interpretácie  a javiskového stvárnenia“

Filmografia 
 1992: Cudzinci
 1994: Spoveď (TV film)
 1996: Matúš (TV film)
 1997: Silvánovci (TV seriál)
 1997: Blúznenie srdca a rozumu (TV film)
 1997: Germinie (TV film)
 2000: Fragmenty z malomesta (TV film)
 2001: Vadí nevadí	  
 2005: Medzi nami (TV seriál)
 2006: O dve slabiky pozadu
 2008: Bathory (Gabriel Báthory)
 20082009: Panelák (TV seriál) (Edo)
 2009: Rádio (TV seriál)
 2009: Keby bolo keby (TV seriál)
 20092010: Ordinácia v ružovej záhrade (Marek Kalman)
 2013: Kandidát (Adam Lambert)
 20132017: Búrlivé víno (Slávo Dolinský)
 2015súčasnosť: Horná Dolná (kňaz-Ján Chalupka ml.)
 2019: Casino (poslanec Peter Kováč)
 2019: Amnestie (herec Richard Kelemen)
 2019: Novoročný bozk
 2019: Šťastný nový rok
 2020súčasnosť: Červené pásky
 2021súčasnosť: Nemocnica
 2021: Šťastný nový rok 2: dobro došli
 2022: Hranica (premiér SR)

Referencie 

Absolventi Vysokej školy múzických umení
Slovenskí dabingoví herci
Slovenskí divadelní herci
Slovenskí filmoví herci
Slovenskí televízni herci
Osobnosti z Bratislavy
Členovia Divadla Andreja Bagara
Gladio

Gladio (z tal. slova pre "gladius") je krycie meno tajnej organizácie NATO typu stay-behind v Taliansku v časoch studenej vojny. V širšom zmysle sa tak neformálne označujú všetky organizácie stay-behind NATO v západnej Európe (a Grécku a Turecku) počas studenej vojny. Zo všetkých stay-behind organizácií NATO bola práve talianska prvýkrát odhalená a zároveň podľa všetkého aj najaktívnejšia.

Gladio v širšom zmysle 
Oficiálnym cieľom tejto operácie bolo zabrániť a poprípade namieste čeliť prípadnej invázii krajín Varšavskej zmluvy do krajín NATO. V praxi to znamenalo často podvratnícke akcie od podpory a zakladania ultrapravicových polovojenských organizácii až po organizovanie teroristických operácii "pod falošnou vlajkou" (tzv. false-flag operation), ktoré boli určené na zdiskreditovanie a oslabenie ľavicových, obzvlášť komunistických organizácii. Gladio bola viac či menej aktívna takmer vo všetkých krajinách Európy mimo Východného bloku, hlavne však v Taliansku, Grécku či Turecku, teda v krajinách , kde mali  komunistické strany dlhodobo pomerne veľkú podporu obyvateľstva a "hrozilo", že by sa v nich mohli dostať k moci.

Za vznikom Gladia stála hlavne CIA a mnoho jej akcii bolo pravdepodobne od nej aj financovaných a riadených. 
Operácia Gladio bolo spočiatku koordinovaná Tajným výborom západnej únie (CCWU), po vzniku NATO v roku 1949 sa CCWU začlenilo do Tajného plánovacieho výboru (CCP), ktorý bol pod dohľadom Najvyššieho veliteľstva spojeneckých síl v Európe (SHAPE) v Monse v Belgicku.
O aktivitách Gladia dlho nemala verejnosť ani parlamenty príslušných krajín žiadne informácie, vedeli o nich len niektorí členovia vlády. Prvé informácie o jej existencii vyšli na povrch až v roku 1984 na súde s talianskym ultrapravicovým teroristom Vincenzom Vinciguerrom. Hoci spočiatku bola existencia Gladia silno diskutabilná,  postupne ju potvrdilo viacero európskych politikov, parlamentné vyšetrovania v Taliansku, Belgicku a Švajčiarsku, či dokonca samotná CIA, ktorá však rázne odmietla účasť na teroristických false-flag operáciách.

Napriek mnohým týmto odhaleniam však ostáva skutočná rola CIA a iných tajných služieb v sponzorovaní Gladia, rozsah ich aktivít a ich účasť na teroristických útokoch počas studenej vojny predmetom pokračujúcich debát a vyšetrovania.

Externé odkazy 
 Daniele Ganser,"Terrorism in Western Europe: An Approach to NATO’s Secret Stay-Behind Armies
 Správa z vyšetrovania belgického parlamentu, str. 17-22
 Gladio ,dok. film BBC (1992)

Studená vojna
CIA
Avia S-92

Avia S-92 bolo prvé česko-slovenské prúdové lietadlo. Vzniklo pokračovaním výroby a menšími úpravami nemeckého stroja Messerschmitt Me 262.

Vznik 

V čase druhej svetovej vojny vyrábali firmy Tretej ríše na území Protektorátu značné množstvo súčiastok pre tieto lietadlá, iné firmy vykonávali ich opravy, a tak sa k českým špecialistom dostali plány a výkresy týchto moderných strojov. Po konci druhej svetovej vojny zostalo na území Čiech a Moravy určité množstvo nemeckých drakov prúdových lietadiel Me 262 a iných častí, ale kompletné lietadlo nezostalo žiadne, tie boli zabavené Spojencami. Napriek tomu sa českí inžinieri pustili do vývoja a 27. augusta 1946 vzlietol prvý prototyp. Úlohou boli poverené Letecké opravovne Malešice (kompletizácia a skúšky motorov Jumo 004-B1, označených ako M-04) a Avia Letňany (montáž lietadiel). Prvé prúdové stíhacie lietadlo Avia S-92 bolo česko-slovenskému vojenskému letectvu oficiálne odovzdané 24. júna 1948. Česko-slovenské vojenské letectvo dostalo deväť jednomiestnych stíhacích lietadiel S-92 (Me 262A) a tri dvojmiestne cvičné bojové lietadlá CS-92 (Me 262B). Lietadlami bola vyzbrojená 5. stíhacia letka a tieto lietadlá sa stali prvými prúdovými lietadlami vo výzbroji česko-slovenského stíhacieho letectva. Obidve verzie, S-92 aj CS-92 je možné vidieť v Leteckom múzeu Kbely.

Špecifikácie (Avia S-92)

Technické údaje 
 Posádka: 1
 Dĺžka: 10,60 m
 Rozpätie: 12,51 m
 Výška: 3,85 m
 Plocha krídel: 21,70 m²
 Hmotnosť prázdneho lietadla: 4 420 kg
 Vzletová hmotnosť: 6 398 kg
 Pohonná jednotka: 2 × prúdový motor M-04 (Jumo 004 B-1) s osemstupňovým axiálnym kompresorom a jednostupňovou turbínou, každý motor s ťahom 8,7 kN pri zemi

Výkony 
 Maximálna rýchlosť: 972 km/h
 Cestovná rýchlosť: 850 km/h
 Medzná rýchlosť: 960 km/h
 Dostup: 15 000 m
 Dolet: 900 km
 Doba výstupu do výšky 8000 m: 5 minút

Výzbroj 
 2×/4x kanón MK 103 kalibru 30 mm

Zdroje 
 http://www.military.cz/czech/air/Avia/S92/default.htm
 http://forum.valka.cz/viewtopic.php/p/156127#156127
 http://www.vhu.cz/cs/stranka/letecke-muzeum/fotogalerie-kbely5
 http://www.tyden.cz/rubriky/veda-a-technika/avia-s-92-pribeh-turbiny_56315.html

Česko-slovenské stíhacie lietadlá
Lietadlá Avia
Hipgnosis

Hipgnosis bolo britské dizajnérske štúdio, ktoré bolo špecializované hlavne na výrobu dizajnov hudobných albumov rockových hudobníkov a skupín. Medzi najznámejších klientov tohoto štúdia patrili umelci ako Pink Floyd, Genesis, Led Zeppelin, 10cc a The Alan Parsons Project. Jadro dizajnérskeho štúdia Hipgnosis tvorili Storm Thorgerson, Aubrey Powell, neskôr aj Peter Christopherson. Toto štúdio zaniklo v roku 1983. Storm Thorgerson sa venuje dizajnérskej činnosti dodnes.

V roku 1968 boli Thorgerson a Powel požiadaní kamarátmi zo skupiny Pink Floyd o návrh obalu ich nového albumu A Saucerful of Secrets. Po tejto objednávke im firma EMI dala ďalšie zákazky pre návrhy obalov albumov skupín Free, Toe Fat a The Gods. Thorgerson a Powel boli v tomto období študentmi na Royal College of Art. Po skončení školy boli nútení zariadiť si tmavú komoru v kúpelni u Powella, neskôr v roku 1970 si prenajali priestor, v ktorom si vytvorili štúdio. Názov štúdia pochádza z graffiti, ktoré mali nastriekané na dverách izby. Je slovnou hračkou, ktorá čiastočne pripomína slovko hypnóza (stav nereálnej existencie), v podstate je zloženinou slov Hip+gnostic." 

Svoje renomé toto grafické štúdio získalo v roku 1973 návrhom obalu a Dark Side of the Moon, ktorý vyrobilo pre skupinu Pink Floyd. Tento album patrí medzi celosvetovo najrozšírenejšie, na svete má milióny fanúšikov a napríklad stanicou VH1 bol jeho obal v roku 2003 hodnotený ako štvrtý najlepší obal všetkých čias. V priebehu svojej existencie štúdio Hipgnosis okrem väčšiny nasledujúcich albumov skupiny Pink Floyd navrhlo dizajny albumov viacerých legendárnych skupín a sólistov ako boli Led Zeppelin, Genesis, UFO, Black Sabbath, Peter Gabriel a The Alan Parsons Project. Peter Christopherson sa k štúdiu Hipgnosis pripojil v roku 1974.

Powell a Thorgerson boli vyštudovaní filmári a modely, a scény ktoré fotografovali viedli tak aby v scénických pózach vyjadrovali motívy hudobných básnických tém skladieb albumov. Pri výrobe obalov sa v štúdiu Hipgnosis stávalo bežným, že sa neobmedzovalo len na samotný obal, ale aj kolekcie vložených ďalších sérií grafických listov, či plagátov. Štýlom práce sa pri tvorbe návrhov štúdio Hipgnosis pridržiavalo využívaniu fotografii a ich dodatočným úpravám. Patrilo medzi priekopníkov v používaní a zavádzaní nových techník pri manipuláciách, neobvyklými uhlami fotografovania objektov, viacnásobných expozíciách, rôznych kolážach spojených s dodatočným retušovaním v snahe o surrealistické vyjadrenie tém hudobných projektov, ktorých súčasťou sa tvorené obaly stávali. Spôsob ich práce so snímkami sa v súčasnosti dá porovnať s editačnými zásahmi v počítačových programoch ako je napríklad Photoshop.

Katalóg projektov štúdia

Referencie 
 
 The Pink Floyd Who's Who
 Partial List of Hipgnosis Works
 Storm Thorgerson's official website

Pink Floyd
Martin Fourcade

Martin Fourcade (* 14. september 1988, Perpignan, Francúzsko) je bývalý francúzsky biatlonista, päťnásobný olympijský víťaz, trinásťnásobný majster sveta a sedemnásobný víťaz celkového hodnotenia svetového pohára, čo z neho robí rekordmana (predčil aj legendárneho Björndalena, ktorý vybojoval 6 veľkých glóbusov). V marci 2020 oznámil cez sociálne siete ukončenie kariéry.  Hviezdnu kariéru zakončil v Kontiolahti 83. individuálnym víťazstvom presne 10 rokov od jeho prvého triumfu v stíhacom závode v Kontiolahti. Jeho starší brat Simon sa taktiež venoval biatlonu.

Tabuľkový súhrn

Externé odkazy 

Francúzski biatlonisti
Olympijskí víťazi v biatlone
Francúzski olympijskí víťazi
Francúzski strieborní olympijskí medailisti
Majstri sveta v biatlone 
Súrodenci v biatlone
Osobnosti z Perpignanu
Zadná Bašta

Zadná Bašta (správne Zadná bašta) patrí k najvýraznejším masívom v Hrebeni bášt, oddeľujúcom Mlynickú dolinu od Mengusovskej. Až 500 metrová východná stena je členená piliermi a z diaľky vidno charakteristické biele výlomy v jej strede.
Je horolezecky najzaujímavejšou stenou Hrebeňa bášt.

Topografia 
Má tri vrcholy - severný, prostredný a najvyšší južný. Oddelené sú Zadnou a Prednou baštovou štrbinou. Od Malej capej veže ju delí Vyšné Baštové sedlo, od Zlatinskej veže zasa Diablovo sedlo. Západnými zrázmi spadá do Mlynickej doliny, tie sú podstatne prístupnejšie (I – II), než 300 – 500 metrová východná stena nad Mengusovskou dolinou.

Niekoľko horolezeckých výstupov 
 1905 Prvý výstup cez Vyšné Baštové sedlo Z. Klemensiewicz a J. Maślanka, II. Zostúpili cez Diablovo sedlo.
 1914 Prvý zimný výstup Alfred Grosz a Z. Neupauer, cez Diablovo sedlo, I
 1934 Prvovýstup pravým pilierom východnej steny Z. Dabrowski a Š. Zamkovský, IV-V.
 1948 Prvovýstup prostredným vhĺbením cez biely výlom, J. Andráši a A. Puškáš, VI A1.

Galéria

Referencie 
 A. Puškáš, Vysoké Tatry – horolezecký sprievodca, Monografia, VIII diel, 1987.

Iné projekty

Referencie

Externé odkazy 
 Foto
 Kreslená Zadná bašta s cestami
 Popis podľa Andrášiho, treba potiahnuť skoro dolu
 Mapa

Dvojtisícovky na Slovensku
Vrchy Vysokých Tatier
Delray Beach International Tennis Championships 2009

Delray Beach International Tennis Championships 2009 bol tenisový turnaj mužov, ktorý sa konal v dňoch  od 23. do 1. marca 2009  na otvorených dvorcoch s tvrdým povrchom v americkom meste Delray Beach. Titul v dvojhre získal Američan Mardy Fish, ktorý vo finále porazil Rusa J. Koroľova. Bol to jeho tretí titul v dvojhre na okruhu ATP.  Titul vo štvorhre získali Američania Bob Bryan a Mike Bryan, ktorí vo finále porazili brazílsky pár Marcelo Melo, André Sá. Pre B. Bryana to bol 52. a pre M. Bryana 54. titul vo štvorhre na okruhu ATP.

Víťazi

Dvojhra mužov 

 Mardy Fish vs.  Jevgenij Koroľov 7-5 6-3

Štvorhra mužov 

 Bob Bryan /  Mike Bryan vs.  Marcelo Melo /  André Sá 6-4 6-4

Externé odkazy 
 Oficiálne stránky turnaja

 
Delray Beach International Tennis Championships
ATP World Tour 2009
Bjorn Rehnquist

Bjorn Rehnquist (* 5. január 1978, Borås, Švédsko) je súčasný švédsky profesionálny tenista.

Externé odkazy  

Narodenia v 1978
Švédski tenisti
Kontinentálny pohár v ľadovom hokeji 2000/2001

Ročník 2000/2001 bol štvrtým ročníkom Kontinentálneho pohára v ľadovom hokeji. O trofej bojovalo 46 tímov z 24 krajín. Trval od 22. septembra 2000 do 14. januára 2001.

1. kolo 

1. kolo sa hralo v piatich skupinách v dňoch 22. až 24. septembra 2000.

Skupina A (Sofia, Bulharsko)

Skupina B (Belehrad, Juhoslávia)

Skupina C (Miercurea Ciuc, Rumunsko)

Skupina D (Stoličný Belehrad, Maďarsko)

Skupina E (Caen, Francúzsko)

2. kolo 

V druhom kole sa okrem skupiny K v každej skupine predstavil aj víťaz z prvého kola. Hralo sa v dňoch 20. - 22. októbra 2000.

Skupina F (Miláno, Taliansko a Lugano, Švajčiarsko)

Skupina G (Ľubľana, Slovinsko)

Skupina H (Dunaújváros, Maďarsko)

Skupina J (Osvienčim, Poľsko)

Skupina K (Liepāja, Lotyšsko)

Skupina L (Frederikshavn, Dánsko)

3. kolo 

O postupe do finále sa rozhodovalo v zápasoch tretieho kola od 24. do 26. novembra 2000.

Skupina M (Ambri, Švajčiarsko)

Skupina N (Bratislava, Slovensko)

Skupina O (Hamar, Nórsko)

Finále (Zürich, Švajčiarsko) 

Domáci Zürich a víťazi semifinálových skupín bojovali o pohár 12. až 14. januára 2001.

Konečná tabuľka 

Tretíkrát po sebe získal trofej švajčiarsky tím, tentokrát ZSC Zürich Lions.

Najlepší hráči 

 Najlepší brankár: Ari Sulander (ZSC Zürich Lions)
 Najlepší obranca: Neal Martin (London Knights)
 Najlepší útočník: Zdeno Cíger (HC Slovan Bratislava)

Externé odkazy 
 Kontinentálny pohár 2000/01 na stránke hockey365.fr (po francúzsky)

2000/01
Ľadový hokej v 2000
Ľadový hokej v 2001
Margaréta Habsburská (1584 – 1611)

Margaréta Habsburská (* 25. december 1584, Graz, Rakúsko – † 3. október 1611, El Escorial, Španielsko) bola vydatá španielska, portugalská, neapolská a sicílska kráľovná z habsburskej dynastie.

Narodila sa ako jedenáste dieťa arcivojvodu Karola II. Štajerského a Márie Anny Bavorskej.

V roku 1599 sa uskutočnil sobáš Margaréty a mladého kráľa Filipa III. a manželstvo bolo údajne spokojné. Protivníkom kráľovnej zaujímajúcej sa o vládnutie bol kráľov favorit František Goméz, vojvoda z Lermy. Margaréte sa podarilo vojvodu z Lermy vďaka intrigám vzdialiť od kráľovského manžela a dvora, ale jej úsilie prekazila smrť.

Zomrela pravdepodobne pri pôrode svojho ôsmeho dieťaťa vo veku dvadsaťsedem rokov.

Deti 
Z manželstva (18. apríla 1599) s Filipom III. (15781621) sa narodilo osem detí:

 Anna (* 22. september 1601 – † 20. január 1666) ∞ francúzsky kráľ 1615 Ľudovít XIII. (16011643), syn Henricha IV. Navarrského a jeho druhej manželky Márie Medicejskej
 Mária (* 1. február 1603 – 2. február 1603)
 Filip IV. (* 8. apríl 1605 – † 17. september 1665) ∞
1/ 1615 francúzska princezná Izabela Bourbonská (16021644), dcéra Henricha IV. Navarrského a jeho druhej manželky Márie Medicejskej
 2/ 1649 rakúska arcivojvodkyňa Mária Anna Habsburská (16341696), dcéra cisára Ferdinanda III. a Márie Anny Španielskej
 Mária Anna (* 18. august 1606 – † 13. máj 1646) ∞ 1631 cisár Ferdinand III. (16081657), syn cisára Ferdinanda II. a Márie Anny Bavorskej
 Karol (* 15. september 1607 – † 30. júl 1632), zomrel na týfus
 Ferdinand (* 16. máj 1609 – † 9. november 1641), kardinál a nizozemský miestodržiteľ
 Margaréta (* 24. máj 1610 – 11. marec 1617)
 Alfonz (* 22. september 1611 – 16. september 1612)

Genealógia

Zdroj 

Habsburgovci
Kráľovské manželky Španielska
Kráľovské manželky Portugalska
Kráľovské manželky Neapolska
Kráľovské manželky Sicílie
Osobnosti z Grazu
Romed Baumann

Romed Baumann (* 14. január 1986, Hochfilzen, Rakúsko) je rakúsko-nemecký lyžiar  rakúskej a od roku 2019  nemeckej národnosti. Svoje prvé preteky vo Svetovom pohári vyhral 22. február 2009, keď v talianskom Sestriere sa stal prekvapujúco víťazom superkombinácie.  Špecializuje sa na kĺzavé disciplíny, zjazd a super-G.

Víťazstvá vo Svetovom pohári

Umiestnenie vo Svetovom pohári

Referencie

Externé odkazy 
 
 
 Oficiálna stránka Romeda Baumanna 

Rakúski alpskí lyžiari
Šumava

Šumava () je rozsiahle pohorie na hraniciach Česka, Rakúska a nemeckého Bavorska. Pohorie prechádza hlavným európskym rozvodím medzi Severným a Čiernym morom. Južná strana pohoria je podstatne príkrejšia než severná, česká. Na území Šumavy sa nachádza okrem iného Vodná nádrž Lipno.

Najznámejšie šumavské hory 

Najvyššou horou Šumavy je Velký Javor (Großer Arber) v Nemecku (1456 metrov), na českej strane hranice je to Plechý (1378 metrov) ležiaci v geomorfologickom okrsku Plešská hornatina. Plechý je zároveň aj najvyššou horou rakúskej Šumavy.

Zoznam šumavských ľadovcových jazier

Iné projekty

Zdroje
Diablovina

Diablovina patrí k výrazným vežiam v Hrebeni bášt. Spolu so susednými vežami prispieva k divokej rozoklanosti najvyššej časti hrebeňa. Prevažne pekelné názvoslovie  tohto úseku sa viaže k povesti. Maďarský názov Ördög-torony aj nemecký Teufelsturm znamená doslova „Čertova veža,“ taká však leží v masíve Kotlového štítu.

Topografia 
Popisovanú skupinu veží oddeľuje Diablovo sedlo od Zadnej Bašty, Satanovo sedlo od Satana. Od severovýchodu je prvá Zlatinská veža, ďalej Zlatinská štrbina, Diablovina,  Pekelníkova štrbina, Pekelník, Čertova štrbina a Čertov hrb.

Niekoľko horolezeckých výstupov
 1907 Prvý výstup z Diablovho sedla cez Zlatinskú vežu G. O. Dyhrenfurth a H. Rumpelt, II.. Pokračovali na Pekelník, Čertov hrb a dolu do Satanovho sedla, I.
 1914 Prvý zimný výstup A. Grósz a Z. Neupauer, cestou prvovýstupcov.
 1935 Prvovýstup na Zlatinskú vežu „Motykova cesta,“ A. a M. Bacsányiové, Z. Brüll, W. Dobrucki, S. Motyka a K. Mrózek, IV.
 1977 Prvovýstup stredom východnej steny Diabloviny A. Bieluń a J. Tillak, pevná platňovitá skala, V+.

Povesť 
Mladý baník Stacho z Mengusoviec našiel zlato v oblasti Hincových plies a hoci ho Satan sídliaci v najvyššom štíte trikrát varoval, neprestával kutať. Zem sa zatriasla, z blízkeho štítu zbehli dve skalné lavíny, zahubili ho a vybehli do protisvahu. Zlato sa ukrylo v Zlatinskej veži a podľa Satanových služobníkov boli pomenované susedné veže Diablovina, Pekelník, Čertov hrb,...

Galéria

Referencie 
 A. Puškáš, Vysoké Tatry – horolezecký sprievodca, Monografia, VIII diel, 1987.
 A. Marec, Zlato pod Kriváňom, Mladé Letá1991.

Iné projekty

Externé odkazy 
 Skialpinizmus v oblasti, na youtube.
 V mape Mlynickej doliny s nesprávnym názvom Zlatistá namiesto Zlatinská (veža, štrbina)

Dvojtisícovky
Vrchy Vysokých Tatier
Gadu-Gadu

Gadu-Gadu je poľský instant messaging klient. Finančný systém Gadu-Gadu spočíva na zobrazovaní reklamy. Rovnako ako pri ICQ, aj pri Gadu-Gadu sú jednotliví používatelia identifikovaní podľa čísel. Gadu-Gadu je najpopulárnejšia sieť IM v Poľsku.

Charakteristika 
Originálny klient je vyvíjaný len pre operačný systém Microsoft Windows, protokol je ale podporovaný aj inými klientmi, napr. ďalším poľským klientom Tlen.pl, programom Miranda IM, Adium, Proteus (Apple Macintosh), Pidgin, Kopete (linux), AmiGG alebo taktiež transportom cez sieť XMPP. 

Pre linux je používaný aj dobre známy u Poliakov EKG2, ktorý funguje ako plugin instant messanger s (GKT2 GUI - konzola UI)
EKG2 je opensource projekt IM aplikácie pre UNIXove systémy Linux, BSD, SunOS, Solar, MacOS, MacOS X, BeOS, ale dostupný za podmienok GPL. Oficiálny klient Gadu-Gadu ponúka aj 150 „smajlíkov“.

Klient umožňuje: doručovanie správ v off-line móde užívateľov, posielanie súborov a VoIP.

Referencie

Externé odkazy 
Gadu-Gadu - Oficiálna stránka Gadu-Gadu
Fórum Fórum pomoci s Gadu-Gadu
EKG2 EKG2 - GG pre linux

Instant messaging klienty
Gypsy Spirit

Gypsy Spirit je ocenenie orientované na podporu všetkých, ktorí sa úsilujú zlepšiť situáciu Rómov na Slovensku a v Česku. Iniciátorom projektu je mimovládna organizácia ACEC.

Súťažné kategórie
 Ocenenie pre nezávislú organizáciu – mimovládny sektor, za realizáciu projektu a dosiahnuté výsledky
Ocenenie pre spoločnosť – firmu, za dlhodobú podporu projektov zameraných na sociálnu pomoc a podporu rómskej komunity na Slovensku
Ocenenie pre mimoškolské vzdelávacie aktivity - zamerané na rómske deti a mládež
Ocenenie pre jednotlivca - za dlhodobú prácu prispievajúcu k zlepšeniu životnej úrovne rómskej menšiny na Slovensku
Čin roka - za čin, ktorý prispel k záchrane života, alebo zlepšil kvalitu života jednotlivca

Gypsy Spirit v Česku 
Patronát nad projektom v Česku má ministerstvo pre ľudské práva.

Referencie

Externé odkazy 
 Gypsy Spirit - stránka slovenského projektu
Gypsy Spirit - stránka českého projektu

Ocenenia
16435 Fándly

(16435) Fándly je planétka, ktorú objavil Milan Antal večer 7. novembra 1988 počas svojho pobytu na poľskom observatóriu Piwnice. Je pomenovaná po Jurajovi Fándlym.

Okolnosti objavu
Planétka sa v čase objavu nachádzala v severnej časti súhvezdia Orión (Orion), neďaleko juhovýchodného výbežku súhvezdia Býk (Taurus), asi 2° SSV od jasnej hviezdy  Ori (Meissa, +3,5 mag), mala zdanlivú fotografickú jasnosť +17,5 mag a bola 180. planétkou objavenou v prvej polovici novembra 1988. Svedčí o tom aj jej predbežné označenie 1988 VE7, ktoré dostala krátko po
objave.

Planétka bola na tomto observatóriu pozorovaná (pravdepodobne M. Antalom) aj v ďalších 2 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná ráno 11. novembra 1988.

Dráha
Planétka obieha okolo Slnka v strednej vzdialenosti 378 mil. km po stredne excentrickej dráhe
s dobou obehu 4,01 roku (1465 dní). K Zemi sa približuje na minimálnu vzdialenosť 149 mil. kilometrov a jej veľkosť je odhadovaná na 6,5 km.

Očíslovanie planétky bolo zverejnené v cirkulári MPC č. 41161 vydanom dňa 13. septembra 2000.

Pomenovanie
Planétka je pomenovaná po Jurajovi Fándlym (1750 – 1811), slovenskom osvietenskom spisovateľovi, známom učencovi a autorovi prvej knihy napísanej v bernolákovčine.

Meno planétky sa stalo oficiálnym po zverejnení v cirkulári MPC č. 43192 vydanom dňa 4. augusta 2001 Medzinárodnou astronomickou úniou.

Pozri aj
 Zoznam planétok 16251-16500

Externé odkazy 

 Dráha planétky (16435) Fándly v Slnečnej sústave (interaktívny 3D applet, Java)
 Observatórium Piwnice 

Planétky 16251 – 16500
Planétky hlavného pásma
Planétky s menami vzťahujúcimi sa k Slovensku
Astronomické objekty objavené v roku 1988
19955 Hollý

(19955) Hollý je planétka, ktorú objavil Milan Antal v skorých ranných hodinách dňa 28. novembra 1984 počas svojho pobytu na maďarskom observatóriu Piszkéstetõ. Je pomenovaná po Jánovi Hollom.

Okolnosti objavu
Planétka sa v čase objavu nachádzala vo východnej časti súhvezdia Orión, v blízkosti hranice súhvezdí Blíženci (Gemini) a Jednorožec (Monoceros), asi 3,5° juhovýchodne od hviezdy  Ori (+4,2 mag), mala zdanlivú fotografickú jasnosť +18,8 mag a bola 50. planétkou objavenou v druhej polovici novembra 1984. Svedčí o tom aj jej predbežné označenie 1984 WZ1, ktoré dostala krátko po objave.

Planétka bola na tomto observatóriu pozorovaná (pravdepodobne M. Antalom) aj v ďalších 3 nociach a celkovo bolo zmeraných 11 pozícií, neskôr zaslaných do MPC. Naposledy bola planétka pozorovaná ráno 4. decembra 1984.

Dráha
Planétka obieha okolo Slnka v strednej vzdialenosti 459 mil. km po mierne excentrickej dráhe s
dobou obehu 5,38 roku (1963 dní). K Zemi sa približuje na minimálnu vzdialenosť 244 mil. kilometrov a jej veľkosť je odhadovaná na 8,5 km.

Očíslovanie planétky bolo zverejnené v cirkulári MPC č. 41901 vydanom dňa 9. januára 2001.

Pomenovanie
Planétka je pomenovaná po Jánovi Hollom (1785 – 1849), známom slovenskom klasicistickom básnikovi, katolíckom kňazovi a členovi slovenského obrodeneckého hnutia.

Meno planétky sa stalo oficiálnym po zverejnení v cirkulári MPC č. 43193 vydanom dňa 4. augusta 2001 Medzinárodnou astronomickou úniou.

Zaujímavosť
Planétka (19955) Hollý bola objavená na rovnakej fotografickej platni ako planétka (3393) Štúr, ktorá sa v tom čase nachádzala 129' južne. V období od 28. novembra do 4. decembra 1984 boli obe planétky exponované na rovnaké fotografické platne.

Pozri aj
 Zoznam planétok 19751-20000

Externé odkazy 

 Dráha planétky (19955) Hollý v Slnečnej sústave (interaktívny 3D applet, Java)

Planétky 19751 – 20000
Planétky hlavného pásma
Planétky s menami vzťahujúcimi sa k Slovensku
Astronomické objekty objavené v roku 1984
Pomenovania podľa Jána Hollého
Svébi

Svébi () bola skupina západogermánskych kmeňov.

Charakteristika
Spočiatku pramene uvádzajú, že žijú pri Labe, severne od nemeckého stredohoria. V roku 71 pred Kr. prenikli do Galie, ale 58 pred Kr. ich Ceasarove vojská zatlačili späť. Časť z nich sa potom usadila aj pri rieke Neckar, iná časť bola usídlená na území Rímskej ríše naľavo od Rýna. Medzi Svébov patrili zo známych kmeňov napríklad Longobardi, Semnoni, Hermunduri, Markomani a Kvádi, ktorí sa neskôr rôznymi cestami presúvali po Európe (napríklad Kvádi tiahli do dnešného Slovenska). Podobne v 3. – 5. storočí časť Svébov odtiahla zo severu do dnešného juhozápadného Nemecka, kde sa z nich vyvinuli Alamani a Jutungovia.

Pramene však pojem Svébi používajú sčasti rôzne. Napr. Tacitus pojem Svébi chápe veľmi široko – ako všetky kmene medzi Dunajom a Baltským morom. Naopak v 4. storočí niektoré pramene ako Svébov označujú Kvádov v dnešnom Slovensku; časť z nich (označovaná dnes ako „Svébi“) potom odtiahla do dnešného Španielska (do Galície) a založila tam kráľovstvo, ktoré v 6. storočí podľahlo Vizigótom.

Podľa Svébov sa pravdepodobne dodnes volá Švábsko.

Pozri aj 
 Zoznam svébskych kráľov v Galícii

Iné projekty

Externé odkazy 
  (po slovensky)
  (po česky)
  (po nemecky)
  (po nemecky)
  (po nemecky, španielsky, anglicky)

Starí Germáni
Tenor (vysoký hlas)

Tenor (z lat. tenere - držať) je najvyšší mužský hlas.
	
Na základe farby tónu, rozdielov v tónovom rozsahu a ďalších charakteristík sa rozlišuje niekoľko druhov tenorov:

 Tenor buffo (napr. Únos zo Serailu: Pedrillo) - obratný a pohyblivý hlas, používa sa najmä pre komické úlohy
 Lyrický tenor (Čarovná flauta: Tamino) - ľahký, jemný, lyrický hlas
 Hrdinný tenor (Tristan a Isolda: Tristan) - ťažký a heroický hlas s výrazne nižšími tónmi, podobný barytónu
 Dramatický tenor (tenore di forza, napr. Otello: Otello)

Zdroj 

Spev
Hudobná terminológia
Čiptuning

Čiptuning (slovo pochádzajúce z anglického jazyka, slova chip tuning) je optimalizácia parametrov uložených v pamäti riadiacej jednotky motora, ktorú používa väčšina moderných automobilov. Optimalizáciou dát v riadiacej jednotke možno dosiahnuť zvýšenie výkonu a krútiaceho momentu, zároveň úsporu paliva, toto však v závislosti od jazdného štýlu.

Čiptuningom u zážihových motorov sa dosiahne zmena charakteristického poľa, ktoré určuje okamih zážihu. Vzťažnými veličinami sú teplota motora, otáčky a zaťaženie motora (podtlak v sacom potrubí a poloha škrtiacej klapky). Charakteristické pole, ktoré vyjadruje závislosť veľkosti predstihu zapaľovania na hodnotách vzťažných veličín, je stanovené výrobcom na základe skúšok motora v skúšobni či pri jazde. Tým sú stanovené najvýhodnejšie hodnoty pre väčšinu užívateľov automobilov - ide o kompromis vo vzťahu k spotrebe paliva, výfukových splodín, jazdných vlastností, atď.

Moderné vstrekovacie systémy však pracujú na základe omnoho väčšieho poľa údajov z množstva senzorov či na motore, alebo mimo neho. Veľmi veľký vplyv na samotný chod motora má atmosférický tlak (BAP), teplota okolitého vzduchu a mnoho ďalších veličín. Tieto všetky hodnoty sumarizuje riadiaca jednotka motora (ECU) počas chodu motora a prispôsobuje sa okolitým podmienkam, čím sa v najväčšej možnej miere dá docieliť najbezpečnejšie maximum výkonu. 

Nové vstrekovacie systémy značne využívajú aj mnoho informácii na ochranu motora, teplotu nasávaného vzduchu (IAT), teplotu výfukových plynov (EGT) atď. Riadiaca jednotka motora (ECU) sleduje tieto hodnoty a v prípade prekročenia stanovených limitov kompenzuje výkon motora podla zadefinovaných hodnôt.

Vďaka takejto kontrole nad motorom a neustálemu napredovaniu vývoja zo strany automobiliek, vývoj vstrekovacích systémov napredujem míľovými krokmi, zvyšuje sa rýchlosť procesov manažmentu motora (ECU), objem kalibračných  dát, množstvo kompenzačných dát. Vďaka tomu je možné dosahovať bezpečne väčší výkon motora.

Nevýhody 
Neodborne vykonaný čiptuning môže zapríčiniť poškodenie resp. znížiť životnosť motora alebo jeho súčastí ako napríklad filtra pevných častíc (DPF).

Externé odkazy 
 http://mmracing.sk/sk/Chip-tuning/
 http://mmracing.sk/sk/novinky/25/ako-funguje-egt/
 http://chiptuning.motortuning.sk

Automobily
Regulácia piestových spaľovacích motorov
Kontinentálny pohár v ľadovom hokeji 2001/2002

Ročník 2001/2002 bol piatym ročníkom Kontinentálneho pohára v ľadovom hokeji. O trofej bojovalo 49 tímov z 26 krajín. Trval od 21. septembra 2001 do 13. januára 2002.

1. kolo 
Zápasy šiestich skupín prvého kola sa hrali v dňoch 21.-23. septembra 2001.

Skupina A (Ankara, Turecko)

Skupina B (Sofia, Bulharsko)

Skupina C (Bukurešť, Rumunsko)

Skupina D (Dunaújváros, Maďarsko)

Skupina E (Font-Romeu-Odeillo-Via, Francúzsko)

Skupina F (Tilburg, Holandsko)

2. kolo 
V zápasoch druhého kola sa predstavili okrem nasadených tímov a hostiteľských celkov aj víťazi skupin z prvého kola. Zápasy sa hrali od 19. do 21. októbra 2001.

Skupina G (Miláno, Taliansko)

Skupina H (Székesfehérvár, Maďarsko)

Skupina J (Osvienčim, Poľsko) 

Tím Vojvodina Novi Sad nenastúpil na zápasy s predpísaným minimálnym počtom hráčov na súpiske a bol diskvalifikovaný. Výsledky jeho zápasov boli anulované.

Skupina K (Prostějov, Česko)

Skupina L (Mikkeli, Fínsko)

Skupina M (Anglet, Francúzsko)

3. kolo 
Tretie kolo sa hralo v troch skupinách, v každej sa predstavili po dvaja víťazi z druhého kola, domáci celok a jeden nasadený tím. Hralo sa 23.-25. novembra 2001.

Skupina N (Asiago, Taliansko)

Skupina O (Zvolen, Slovensko)

Skupina P (Oslo, Nórsko)

Finálový turnaj (Zürich, Švajčiarsko) 
Víťazi skupín tretieho kola a obhajca titulu, domáci celok ZSC Zürich Lions odohrali finálový turnaj 12. a 13. januára 2002. Hralo sa play-off spôsobom.

Semifinále

O 3. miesto

Finále

Konečné poradie 

Tím ZSC Zürich Lions obhájil prvenstvo spred roka a druhýkrát získal trofej.

Externé odkazy 
 Kontinentálny pohár 2001/02 na stránke hockey365.fr (po francúzsky)

2001/02
Ľadový hokej v 2001
Ľadový hokej v 2002
T. Rex

T.Rex (niekedy aj Trontosaurus Rex, či T-Rex) bola anglická rocková skupina, ktorá vznikla v Londýne v 60. rokoch 20. storočia. Hlavným lídrami tejto kapely boli Marc Bolan a Mickey Finn. Skupina debutovala v roku 1968 folk rockovým albumom s názvom  My People Were Fair and Had Sky in Their Hair... But Now They're Content to Wear Stars on Their Brows, ktorý sa v britských hudobných rebríčkoch dostal na 15. pozíciu. V 70. rokoch sa skupina T.Rex stala jedným z najvýznamnejších predstaviteľov hudobného žánru, nazvaného glam rock. Ich naznámejšími hitmi boli piesne „Hot Love“, „Get It On“, „Telegram Sam“ a „Metal Guru“. V druhej polovici 70. rokov popularita kapely postupne klesala, k jej rozpadu došlo po Bolanovej smrti pri dopravnej nehode v roku 1977.

Členovia skupiny 
 Marc Bolan – gitara, spev (august 1967 - september 1977)
 Steve Peregrine Took – perkusie (august 1967 - október 1969)
 Mickey Finn – perkusie (október 1969 - december 1974)
 Steve Currie – basová gitara (december 1970 - august 1976)
 Bill Legend – bicie (december 1970 - november 1973)
 Jack Green – gitara (júl 1973 - november 1973)
 Gloria Jones – klávesy, vocals (júl 1973 - august 1976)
 Davey Lutton – bicie (november 1973 - august 1976)
 Dino Dines – klávesy (november 1973 - september 1977)
 Miller Anderson – gitara (august 1976 - september 1977)
 Herbie Flowers – basová gitara (august 1976 - september 1977)
 Tony Newman – bicie (august 1976 - september 1977)

Diskografia

Ako Tyrannosaurus Rex 
 1968 - My People Were Fair and Had Sky in Their Hair... But Now They're Content to Wear Stars on Their Brows 
 1968 - Prophets, Seers & Sages – The Angels of the Ages 
 1969 - Unicorn 
 1970 - A Beard of Stars

Ako T.Rex 
 1970 - T. Rex
 1970 - Electric Warrior
 1972 - The Slider
 1973 - Tanx
 1974 - Zinc Alloy and the Hidden Riders of Tomorrow
 1975 - Bolan's Zip Gun
 1976 - Futuristic Dragon
 1977 - Dandy in the Underworld

Iné projekty

Externé odkazy 
 TAG's Marc Bolan & T-Rex website - Legal Guardians of Marc Bolan's Rock Shrine
 Official Marc Bolan Fan Club website
 Official Born to Boogie website
 MarcBolan.net - Marc Bolan & T.Rex website

Zdroje 
 Paytress, Mark. "Marc Bolan: T. Rextasy". Mojo. May 2005.
 Paytress, Mark. Bolan: The Rise and Fall of a 20th Century Superstar. Omnibus Press. 2003.
 McLenehan, Cliff. Marc Bolan: 1947–1977 A Chronology. Helter Skelter Publishing. 2002.
 Ewens, Carl. Born to Boogie: The Songwriting of Marc Bolan. Aureus Publishing. 2007.

 
Britské hudobné skupiny
Glam rockové hudobné skupiny
Platonická láska (láska bez zmyselnosti)

Platonická láska (; slovo platonický je odvodené od mena Platón)  je v psychológii, filozofii a bežnej komunikácii láska bez zmyselnosti, t. j. bez sexu (fyzickej intimity) a/alebo sexuálnych pocitov , teda vzťah čisto duchovný či duchovno-duševný . Podľa niektorých anglických zdrojov je definícia obmedzená najmä alebo iba na vzťah medzi mužom a ženou . Výraz láska v prvej vete tohto odseku môže byť vhodné nahradiť výrazmi vzťah, láskavý vzťah, náklonnosť, kamarátstvo a podobne, pretože intenzita citu je v tejto súvislosti vec názoru . 

Vo filozofii a literatúre má výraz platonická láska aj iné významy, pozri platonická láska.

Vznik slovného spojenia 
Použitie slovného spojenia platonická láska v modernom význame láska bez zmyselnosti sa vo svete prvýkrát vyskytlo v období renesancie . Napríklad v 15. storočí použil florentínsky učenec Marsilio Ficino termín  amor platonicus ako synonymum pre amor socraticus, ktorým označil lásku medzi Sokratom a jeho žiakmi (mužského pohlavia).. V angličtine sa spojenie prvýkrát vyskytlo v 17. storočí a v nemčine v 18. storočí .

Láska podľa Platóna 
Platón sám výraz láska (eros) používal v inom význame než vo význame, ktorý dnes má spojenie platonická láska.  Z obsahového hľadiska láskou vo svojom diele Hostina myslel silu duše snažiacu sa dosiahnuť filozofické poznanie; tento pojem zahŕňa aj sex vo vzťahu dvoch ľudí. Z hľadiska toho, ktoré pohlavie najviac spomína v súvislosti s láskou, je Platónovo dielo Hostina bibliou homosexuality. "Iba tí mladí ľudia, ktorí sa telom i dušou upísali láske k mužom, stanú sa pozdejšie štátnikmi". Napriek tomu "Hostina" priniesla Platónovi povesť apoštola čistej "platonickej lásky", ktorá sa zrieka zmyselných rozkoší. Platón v "Hostine" odlišuje "nebeskú" lásku, spočívajúcu v súlade duší a v príťažlivosti ducha, od lásky "nízkej", ktorej ide iba o telesné uspokojenie. Nebeská láska pritom podľa Platóna môže existovať iba medzi mužmi. Bližšie o pojme láska u Platóna pozri v článku eros (filozofia).

Referencie

Pozri aj 
 láska
 romantika
 medziľudská príťažlivosť
 sexuálna abstinencia
 asexualita

Externé odkazy 
 T. Gould: Platonic Love. New York: The Free Press, 1963
 Psychoanalytic Electronic publishing anglicky
 Rozhovor s Jean-Francois Perreault - z pohľadu internetových vzťahov anglicky
 Muži a ženy môžu byť priateľmi? - psychologytoday.com anglicky

Láska
Filozofický slovník
Asexualita
Emócie
Problém zastavenia

Problém zastavenia (angl. halting problem) je úloha teórie vyčísliteľnosti, ktorá môže byť neformálne zadaná takto: Ak poznáte zdrojový kód programu a jeho vstup, rozhodnite, či program zastaví, alebo či pobeží navždy bez zastavenia.

V roku 1936 Alan Turing dokázal, že všeobecný algoritmus, ktorý by riešil problém zastavenia pre všetky vstupy všetkých programov, neexistuje. Problém zastavenia sa preto označuje ako algoritmický nerozhodnuteľný problém.

Náčrt dôkazu 
Nerozhodnuteľnosť problému zastavenia sa dá dokázať sporom.
 Počiatočný predpoklad: Predpokladajme, že problém zastavenia sa dá rozhodnúť. To znamená, že existuje nejaký program Zastaví(program, vstup), ktorý je univerzálnym riešením problému zastavenia.Ten funguje tak, že ak volanie program(vstup) po konečnom počte krokov skončí, potom Zastaví(program, vstup) vráti hodnotu ANO, v opačnom prípade (ak by sa volanie program(vstup) zacyklilo) vráti hodnotu NIE.
Skonštruujme program Paradox(x), ktorý sa zámerne zacyklí, ak volanie programu Zastaví(x, x) vráti ANO, a zastaví sa, ak volanie programu Zastaví(x, x) vráti NIE.
Teraz sa spýtajme, čo je výsledkom volania Paradox(Paradox).
Predpokladajme na chvíľu, že Zastaví(Paradox, Paradox) vracia ANO. Z definície programu Paradox potom vieme, že sa Paradox(Paradox) zacyklí. Podľa definície programu Zastaví ale platí, že ak Paradox(Paradox) zacyklí, potom musí Zastaví(Paradox, Paradox) vracať NIE. Došli sme k sporu.
Predpokladajme na druhej strane na chvíľu, že Zastaví(Paradox, Paradox) vracia NIE. Z definície programu Paradox potom vieme, že sa Paradox(Paradox) zastaví. Podľa definície programu Zastaví ale platí, že ak Paradox(Paradox) zastaví, potom musí Zastaví(Paradox, Paradox) vracať ANO. Opäť sme došli k sporu.
Pretože sme vyčerpali všetky možnosti a vždy došli k sporu, musí byť nepravdivý počiatočný predpoklad. Z toho vyplýva, že program Zastaví(program, vstup), tak ako bol definovaný, neexistuje.

Pozri aj 
 Gödelove vety o neúplnosti

Externé odkazy 
 Čo je to nenaprogramovateľné? na serveri Root.cz

Vyčísliteľnosť
Logika
Kerrova metrika

Kerrova metrika je stacionárne, sféricky symetrické, vákuové riešenie Einsteinových rovníc gravitácie a opisuje časopriestor generovaný rotujúcim hmotným telesom. Toto riešenie objavil v roku 1963 novozélandský fyzik Roy Kerr.

Takéto riešenie je jednou z najprirodzenejších interpretácií časopriestoru v okolí kompaktných objektov ako sú neutrónové hviezdy alebo čierne diery. Toto tvrdenie takisto podporuje skutočnosť, že energetické zdroje kvazarov a aktívnych galaktických jadier sú dnes s určitou samozrejmosťou akceptované ako akrečné disky okolo supermasívnych čiernych dier a nenulový moment hybnosti u takýchto čiernych dier je teda zrejmý.

Metrika 
Kerrova metrika zapísaná v Boyerových-Lindquistových súradniciach má tvar

 

kde

kde

 M je hmotnosť telesa generujúceho tento časopriestor,
 a je špecifický moment hybnosti. Opisuje rotáciu čiernej diery.
 uvažujeme pritom geometrické jednotky v ktorých je c=G=1.

Toto riešenie sa v prípade nulového uhlového momentu hybnosti a redukuje na Schwarzchildovu čiernu dieru. Na druhej strane ak a=M dostávame tzv. extrémnu čiernu dieru, teda čiernu dieru, ktorej rotácia má maximálnu možnú hodnotu. Za touto hranicou a>M teleso prestáva byť čiernou dierou a nazýva sa nahá singularita.

Vzhľadom na to, že Kerrovo riešenie je axiálne symetrické a stacionárne, je jeho zápis v Boyerových-Lindquistových súradniciach najjednoduchšie interpretovateľný. Horizonty udalostí Kerrovej čiernej diery nájdeme z podmienky , ide teda o miesto, kde koeficient  diverguje. Rovnako prirodzene nájdeme významnú oblasť ergosféru skrytú medzi vonkajší horizont a plochu statickej limity, tu je možné nájsť z podmienky , teda ide o miesto, kde koeficient  úplne vymizne.

Pozri aj 
 Čierna diera
 Schwarzschildova metrika
 Reissnerova-Nordströmova metrika
 Kerrova-Newmanova metrika
 Kruskalove-Szekeresove súradnice

Referencie 
 R. P. Kerr, „Gravitational field of a spinning mass as an example of algebraically special metrics“, Phys. Rev. Lett. 11, 237 (1963).

Astrofyzika
Čierne diery

fr:Trou noir de Kerr#Métrique de Kerr
Stephenie Meyerová

Stephenie Meyerová (rodená Morganová, * 24. december 1973, Hartford, Connecticut, USA) je americká spisovateľka, známa svojou romantickou ságou Súmrak o upíroch, ktorá je určená predovšetkým mladým čitateľom. Po celom svete bolo predaných viac ako 40 miliónov kópií románov z tejto ságy, preložených do 37 rozličných jazykov sveta. Filmová adaptácia Súmraku vyšla v USA 21. novembra 2008, na Slovensku 15. januára 2009. Meyerová je takisto autorkou sci-fi románu pre dospelých Hostiteľ.

Meyerová bola najpredávanejšou autorkou roku 2008, s predanými viac ako 22 miliónmi knihami a Súmrak najpredávanejšou knihou roka.

Osobný život 
Narodila sa v Hartforde, v štáte Connecticut Stephen a Candy Morganovým. Vyrástla vo Phoenixe (Arizona) s piatimi súrodencami: Sethom, Emily, Jacobom, Paulom a Heidi. Vyštudovala strednú školu Chaparral High School v Scottsdale a vysokú školu Brigham Young University v Provo, Utah, kde získala bakalára slobodných umení v angličtine v roku 1995. Meyerová, členka cirkvi Ježiša Krista Svätých neskorších dní, stretla svojho manžela Christiana, prezývaného „Pancho“, keď vyrastala v Arizone a vydala sa zaňho v roku 1994. Majú spolu troch synov: Gabea, Setha a Eliho.

Publikácie

Sága Súmrak 
 Súmrak (Twilight, 2005)
 Nov (New Moon, 2006)
 Zatmenie (Eclipse, 2007) 
 Úsvit (Breaking Dawn, 2008)

Ostatné knihy 
 Prom Nights from Hell (2007)
 Hostiteľ (The Host, 2008)
 The Twilight Saga: The Official Guide (dodatok k ságe Súmrak, 2009)
 Krátky druhý život Bree Tannerovej (The Short Second Life of Bree Tanner, 2010)

Niečo o písaní Twilightu 

Twilight ságu začala písať 2. júna 2003. Dovtedy nenapísala nič, odhliadnuc od pár kapitol nikdy nedokončených príbehov. V tento osudný deň ju inšpiroval jej sen, v ktorom sledovala intenzívny rozhovor mladej, obyčajne vyzerajúcej ženy a krásneho, v slnečnom svetle sa trblietajúceho upíra. Boli spolu na nádhernej lúke a hovorili o svojej láske a o komplikovanosti ich situácie, keďže krv mladej ženy pôsobila na upíra neodolateľne a len s problémami dokázal zabrániť tomu, aby ju zabil.

Stephenie v to ráno nechcela stratiť spomienku na tento sen a tak sa rozhodla podrobne ho zapísať. Časom dopísala k scéne z lúky celý príbeh a Stephenina staršia sestra Emily jej po prečítaní navrhla, aby sa pokúsila knihu vydať. To samozrejme nebolo jednoduché a predtým ako sa jej podarilo nájsť ochotného vydavateľa, bola odmietnutá asi v ôsmich rôznych vydavateľstvách. Odvtedy sa Twilight rozrástol na celú ságu pozostávajúcu zo štyroch kníh, bol vydaný v približne štyridsiatich krajinách sveta a príbeh o láske Belly a Edwarda sa objavil aj na plátnach a priniesol vo svete neuveriteľný úspech.

Referencie

Externé odkazy 
 Oficiálna stránka Stephenie Meyerovej 
 Oficiálna stránka ságy Súmrak 
 

Spisovatelia USA
Spisovatelia fantasy
Osobnosti z Hartfordu (Connecticut)
When the Wind Blows

When the Wind Blows je soundtrack k rovnomennému animovanému filmu režiséra Jimmyho Murakamiho. Album bol vydaný na jeseň roku 1986.

Nahrávky skladieb na soundtracku filmu When the Wind Blows pochádzajú od viacerých hudobných umelcov. Na prvej strane pôvodnej vinylovej LP platne sa nachádzalo päť skladieb viacerých umelcov: Davida Bowieho, Hugh Cornwella, Genesis, Squeeze a Paula Hardcastla. Druhá časť albumu obsahuje desať skladieb od bývalého basgitaristu skupiny Pink Floyd, Rogera Watersa. Waters tieto piesne nahral spolu so svojou sprievodnou kapelou The Bleeding Heart Band.

Dej filmu When the Wind Blows je o výbuchu sovietskej jadrovej bomby v Spojenom kráľovstve z pohľadu dôchodcovského páru Jima a Hildy Bloggovcov.

Zoznam skladieb 
David Bowie
 „When the Wind Blows“ (Bowie, Kizilcay) – 3:35
Hugh Cornwell
 „Facts And Figures“ (Sampson) – 4:19
Genesis
 „The Brazilian“ (Banks, Collins, Rutherford) – 4:51
Squeeze
 „What Have They Done?“ (Difford, Tilbrook) – 3:39
Paul Hardcastle
 „The Shuffle“ (Hardcastle) – 4:16
Roger Waters & The Bleeding Heart Band
 „The Russian Missile“ (Waters) – 0:10
 „Towers of Faith“ (Waters) – 7:00
 „Hilda's Dream“ (Waters) – 1:36
 „The American Bomber“ (Waters) – 0:07
 „The Anderson Shelter“ (Waters) – 1:13
 „The British Submarine“ (Waters) – 0:14
 „The Attack“ (Waters) – 2:53
 „The Fall Out“ (Waters) – 2:04
 „Hilda's Hair“ (Waters) – 4:20
 „Folded Flags“ (Waters) – 4:51

Album nahrali

The Bleeding Heart Band 
 Roger Waters – basgitara, akustická gitara, spev („Towers Of Faith“ a „Folded Flags“)
 Jay Stapley, Snowy White – elektrická gitara
 John Gordon – basgitara
 Matt Irving – klávesy, organ
 Nick Glennie-Smith – klavír, organ
 John Linwood – automatický bubeník
 Freddie Krc – bicie, perkusie
 Mel Collins – saxofón
 Clare Torry – vokály („Folded Flags“)
 Paul Carrack – klávesy („Towers Of Faith“), vokály („Towers Of Faith“)

Referencie

Externé odkazy 
 Informácie o albume (vrátane textov)
 Informácie o albume v češtine

Albumy Rogera Watersa
Hudobné albumy z 1986
Soundtracky
Gaël Clichy

Gaël Clichy (vyslovuje sa Klišé) (* 26. júl 1985, Toulouse, Francúzsko) je francúzsky futbalový obranca, ktorý pôsobí klube Arsenal FC a reprezentuje Francúzsko.

Detstvo 
Clichy vyrastal vo svojom rodnom meste Toulouse. V detstve pri preliezaní cez kovový plot sa mu na ňom zachytil prsteň, ktorý nosil a odtrhol mu prst. Počas následnej sedemhodinovej operácie mu prestalo biť srdce, našťastie po 15-tich sekundách opäť naskočilo. Doktori to opísali ako zázrak, že Clichy prežil. Gaël sa však zotavil z tejto nepríjemnej skúsenosti aj vďaka svojej matke, ktorá dlhé roky pôsobila ako zdravotná sestra.

Arsenal 
Clichy prestúpil na Highbury v auguste 2003 z AS Cannes za 250 000 libier £. V nasledujúcich troch sezónach však bol iba náhradníkom anglického reprezentanta Ashleyho Cola. V majstrovskej sezóne 2003/04 odohral 12 zápasov, čo mu stačilo na udelenie víťaznej medaily ako najmladšiemu hráčovi Arsenalu (18 rokov).

Po Coleovej zlomenine nohy v októbri 2005 sa očákavalo, že Clichy dostane šancu byť stabilnou súčasťou základnej zostavy The Gunners, navyše keď sa spomínal Coleov prestup do Španielska. Avšak Clichyho ironicky vyradilo z hry rovnaké zranenie ako Colea, čo malo za následok krízu na ľavej strane obrany Arsenalu. 

Gaël sa naplno vrátil 25. apríla 2006 v semifinálovom zápase Ligy Majstrov proti Villarrealu (0-0), keď striedal zraneného Mathieua Flaminiho. V závere tohto zápasu v hlavičkovom súboji Gaël fauloval v pokutovom území, čo znamenalo penaltu pre domáci Villarreal. Brankár Lehmann však odčinil Clichyho chybu a Riquelmeho penaltu vychytal. Potom však prišlo znovuobnovenie jeho zranenia, pre ktoré musel vynechať záver sezóny a taktiež aj finále Ligy Majstrov.

Po prestupe Ashleyho Colea do Chelsea v auguste 2006, sa Clichy stal Wengerovou prvou voľbou na ľavú stranu obrany. V predchádzajúcich troch rokoch ako náhradník odohral 57 zápasov (34 v Premiership), v sezóne 2006/07 ako súčasť základnej zostavy už 40 zápasov, z toho 27 v lige. V sezóne 2007/08 bol vybraný do Tímu roka v Premier League volenom Asociáciou Profesionálnych Futbalistou (PFA) ako najlepší ľavý obranca. Rovnako bol v 55-člennej nominácii na Hráča roka podľa FIFPro pre sezónu 2007/08. Svoj premiérový gól za Arsenal strelil 1. novembra 2008 v zápase proti Stoke City (1-2).

20. júna 2008 podpísal s klubom nový dlhoročný kontrakt.

Francúzsko 
Clichy debutoval v seniorskom drese Francúzska 10. septembra 2008 v zápase proti Srbsku (2-1) v kvalifikácii na Majstrovstvá sveta vo futbale 2010. Ešte predtým odohral dva zápasy za "B" tím a 10 zápasov za francúzsku "dvadsaťjednotku".

Nebol nominovaný trénerom Domenechom na Majstrovstvá Európy vo futbale 2008 v Rakúsku a Švajčiarsku.

Referencie

Externé odkazy 
 Profil hráča na arsenal.com
 Štatistiky hráča na soccernet.com

Francúzski národní futbalisti
Hráči Arsenal FC
Hráči FA Premier League
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Francúzske osobnosti martinického pôvodu
Osobnosti z Toulouse